Indhold

# Indsætte diagrammer

Et diagram kan placeres på flere forskellige måder:

- Indsæt et diagram baseret på data fra celler i Calc eller Writer.

  Disse diagrammer opdateres automatisk når kildedataene ændres.

- Indsæt et diagram med et standarddatasæt og brug så dialogen Datatabel til at indtaste dine egne data for diagrammet .

  Disse diagrammer kan oprettes i Writer, Impress og Draw.

- Kopiér et diagram fra Calc eller Writer ind i et andet dokument.

  Disse diagrammer er en kopi af data fra det tidspunkt, hvor de blev kopieret. Data opdateres ikke, hvis kildedata efterfølgende ændres.

I Calc er et diagram et objekt på et ark, som kan kopieres og indsættes i et andet ark i det samme dokument, dataserien forbliver kædet til området på det andet ark. Hvis det indsættes i et andet Calc dokument, vil det have sin egen diagramdata tabel og er ikke længere kædet til det oprindelige område.

## Diagram i et Calc regneark

1. Klik inden i det celleområde, som du vil præsentere i dit diagram.

2. Klik på ikonet Indsæt diagram på værktøjslinjen Standard.

   Du ser et diagrameksempel og Diagramguiden.

3. Følg instruktionerne i Diagramguiden for at oprette et diagram.

## Diagram i et Writer-tekstdokument

I et Writer-dokument kan du indsætte et diagram baseret på værdierne i en Writer-tabel

1. Klik inden i Writer-tabellen.

2. Vælg Indsæt ▸ Diagram.

   Du ser et diagrameksempel og Diagramguiden.

3. Følg instruktionerne i Diagramguiden for at oprette et diagram.

## Diagram baseret på sine egne værdier

- I Writer, Draw eller Impress vælger du Indsæt ▸ Diagram for at indsætte et diagram baseret på standarddata.

- Du kan ændre standarddataværdierne ved at dobbeltklikke på diagrammet og så vælge Vis ▸ Diagramdatatabel.

Relaterede emner

Diagramguide ▸ Diagramtype

Diagramguide ▸ Dataområde

Diagramguide ▸ Dataserie

Diagramguide ▸ Diagramelementer

Rediger diagramakser

Redigere diagramforklaringer

Redigering af diagramtitler

Give diagramsøjler tekstur