Indhold

# Præsentationsindstillinger

Definerer indstillingerne for din præsentation, inklusive hvordan den skal vises, hvilket dias der skal begyndes med, måden du skifter mellem dias, og om du ønsker at bruge præsentationskonsollen eller at fjernstyre den.

For at tilgå denne kommando...

#### Fra menulinen:

Vælg Præsentation ▸ Præsentationsindstillinger.

#### Fra brugerfladen med faneblade:

Vælg Præsentation ▸ Præsentationsindstillinger.

## Område

Angiver hvilke dias, som skal inkluderes i præsentationen.

### Alle dias

Inkluderer alle diassene i din præsentation.

### Fra:

Indtast nummeret på startdiasset.

### Brugerdefineret præsentation

Kører en brugerdefineret præsentation i den rækkefølge, som du angav i Præsentation - Brugerdefineret præsentation.

## Præsentationstilstand

Vælg præsentationstypen.

### Fuldskærm

Et dias vises i fuldskærm.

### I et vindue

Præsentation kører i LibreOffice programvinduet.

### Løkke og gentag efter

Genstarter præsentationen efter det pauseinterval, som du angiver. Et pausedias bliver vist mellem det sidste dias og startdiasset. Tryk Esc-tasten for at stoppe præsentationen.

### Pausetid

Angiv varigheden af pausen før præsentationen bliver gentaget. Hvis du indtaster nul, vil præsentationen genstarte straks uden at vise et pausedias.

### Vis logo

Viser LibreOffice-logoet på pausediasset. Logoet kan ikke udskiftes.

## Præsentationsindstillinger

### Deaktivér automatisk skift af dias

Dias skifter aldrig automatisk, når dette er valgt.

### Skift dias ved klik på baggrunden

Skifter til det næste dias, når du klikker på baggrunden af et dias.

### Musemarkør synlig

Viser musemarkøren under en præsentation.

### Musemarkør som pen

Ændrer musemarkøren til en pen, som du kan bruge til at tegne på dias med under præsentationen.

Alt hvad du skriver med pennen vil blive vist i dine dias efter du har afsluttet præsentationen. Egenskaberne for pennen kan ændres ved at vælge kommandoen Pennetykkelse eller Skift pennefarve i kontekstmenuen mens du viser diasset.

### Aktivér animerede billeder.

Viser alle rammer for animerede GIF-filer under præsentationen. Hvis denne indstilling ikke er valgt, bliver kun det første billede af en animeret GIF-fil vist.

### Fasthold præsentationen altid øverst

LibreOffice-vinduet forbliver øverst under præsentationen. Ingen andre programmer vil vise vinduer foran din præsentation.

### Redigering af præsentation i live-tilstand

Når dette felt er afkrydset, vil Impress-hoveddokumentvinduet forblive aktivt under præsentationen. Brugere kan fortsætte med at redigere diasindholdet. Ændringer vil afspejles i den kørende præsentation.

## Vis

Som standard bliver den primære skærm brugt til diasvisningstilstand. Hvis den aktuelle desktop bliver vist på mere end en enkelt skærm, kan du vælge, hvilken skærm der skal bruges til fuldskærm-diasvisningstilstand. Hvis den aktuelle desktop kun spænder over en enkelt skærm, eller hvis multiskærmmuligheden ikke er understøttet på det aktuelle system, kan du ikke vælge en anden skærm.

Disse indstillinger bliver gemt i brugerkonfigurationen og ikke som del af dokumentet.

### Præsentationsvisning

Marker en skærm til brug for fuldskærm-diasvisningstilstand.

Hvis systemet tillader at spænde et vindue over alle tilgængelig skærme, kan du også vælge "Alle skærme". I dette tilfælde spænder præsentationen over alle tilgængelige skærme.

### Præsentationskonsol

Præsentationskonsollen giver ekstra kontrolelementer og værktøjer, som er nyttige for præsentationen. Du kan vælge at bruge den i vindues- eller fuldskærms-tilstand, eller du kan deaktivere den helt.

### Vis navigationslinje

Navigationslinjen giver mulighed for at kontrollere præsentationen med knapper i nederste venstre side af skærmen, enten med musemarkøren eller direkte på skærmen, hvis der bruges berøringsfølsom skærm.

### Knapstørrelse

Vælg størrelsen af knapperne i navigationslinjen fra rullelisten.

## Fjernkontrol

### Aktivér fjernkontrol

Angiver at du ønsker at aktivere Bluetooth-fjernkontrol mens Impress kører. Fjern markeringen Aktivér fjernkontrol for at deaktivere fjernkontrol.

### Hent program

Et link leder dig til de tilgængelige muligheder for at installere programmet på din enhed.

### Aktivér usikre wi-fi-forbindelser

Hvis dette felt er markeret, aktiverer LibreOffice Impress usikre og ukrypterede forbindelser via IP på alle grænseflader.

Du kan kun aktivere usikre wi-fi-forbindelser, hvis fjernkontrol er aktiveret.

Det anbefales ikke at aktivere usikre wi-fi-forbindelser i offentlig sammenhæng.

Relaterede emner

Oprettelse af en brugerdefineret præsentation

Præsentation fjernkontrol ▸ Impress Fjernkontrol brugerguide

Vis en præsentation

Bruger præsentations-konsollen