Indhold

# Importér dialog

Kalder en "Åbn"-dialog til at importere en BASIC-dialogfil.

Hvis den importerede dialog har et navn som allerede findes i biblioteket, ser du en besked, hvor du kan omdøbe den importerede dialog. I dette tilfælde vil dialogen blive omdøbt til næste ledige "automatiske" navn, som når man opretter en ny dialog. Alternativt kan du erstatte den eksisterende dialog med den importerede dialog. Hvis du klikker Annuller, vil dialogen ikke blive importeret.

Dialoger kan indeholde oversatte data. Når du importerer en dialog, kan der opstå konflikt med dialogens oversættelse eller mangel på oversættelse.

Hvis biblioteket indeholder yderligere sprog, sammenlignet med den importerede dialog, eller hvis den importerede dialog ikke er oversat, så vil de yderligere sprog blive tilføjet til den importerede dialog, ved hjælp af tekster fra dialogens standardsprog.

Hvis den importerede dialog indeholder flere sprog end biblioteket, eller hvis biblioteket slet ikke er oversat, så ser du en dialogboks, hvor du kan vælge mellem Tilføj, Udelad og Annuller.

- Tilføj: De yderligere sprog fra den importerede dialog vil blive føjet til den allerede eksisterende dialog. Ressourcer fra bibliotekets standardsprog vil blive brugt til de nye sprog. Dette svarer til at tilføje disse sprog manuelt.

- Udelad: Biblioteks sprogindstillinger vil forblive uændret. Den importerede dialogs ressourcer for de udeladte sprog, bliver ikke kopieret ind i biblioteket, men de forbliver i den importerede dialogs kildefiler.

Importér dialog