Indstillinger (Autokorrektur)

Indhold

# Indstillinger

Vælg indstillingerne for automatiske fejlrettelser under skrivning, og klik så på OK.

For at tilgå denne kommando...

Vælg Funktioner ▸ Autokorrektur ▸ Indstillinger for autokorrektur ▸ (fanebladet) Indstillinger.

I tekstdokumenter kan du vælge at anvende [S] Autokorrekturs indstillinger, mens du skriver. Aktiver denne funktionalitet med Funktioner ▸ Autokorrektur ▸ Under skrivning.

Du kan også bruge [Æ] Autokorrektur-indstillinger på en markering eller et helt dokument med eksisterende tekst med Funktioner ▸ Autokorrektur ▸ Anvend.

## [Æ] og[S]-indstillinger

### Anvend erstatningstabel

Hvis du indtaster en bogstavkombination, som svarer til en genvej i erstatningstabellen, erstattes kombinationen med erstatningsteksten.

### REt andet BOgstav i ORd til lille

Hvis du indtaster to store bogstaver i begyndelsen af et "ORd", bliver det andet store bogstav automatisk erstattet med et lille bogstav.

Der foretages ikke rettelser på indførsler, fundet i en anvendelig retskrivningsordbog.

### Første bogstav i sætninger med stort

Skriver det første bogstav i hver sætning med STORT

Det første bogstav i en celle i Calc, bliver aldrig automatisk et stort bogstav.

### Automatisk *fed*, /kursiv/, -gennemstregning- og _understregning_

Tilknytter automatisk formatering fed, kursiv, gennemstregning og understregning til tekst omkranset af henholdsvis asterisk (*), skråstreger (/), bindestreger (-) og understregning (_). Disse tegn forsvinder når formateringen tilknyttes.

Denne funktionalitet virker ikke, hvis formateringstegnene * / - _ er indtastet med en Input Method Editor.

### URL-genkendelse

Opretter automatisk et hyperlink, når du taster en URL.

### Erstat tankestreger

Erstatter en eller to bindestreger med en en tankestreg (se den følgende tabel).

Teksten erstattes, efter at du taster et indledende hvidt rum (mellemrum, tabulator eller Retur). I den følgende tabel repræsenterer A og B tekst, der består af bogstaverne A til z eller cifre fra 0 til 9. N repræsenterer udelukkende cifre.

Tekst, som du indtaster: | Resultat:
--- | ---
A - B (A,mellemrum,minus,mellemrum,B) | A – B (A, mellemrum, kort tankestreg, mellemrum, B)
A -- B (A,mellemrum,minus,minus,mellemrum,B) | A – B (A, mellemrum, kort tankestreg, mellemrum, B)
A--B (A,minus,minus,B) | A—B (A, lang tankestreg, B) (se note under tabellen)
N--N (N, minus, minus, N) | N–N (N, tankestreg, N)
A-B (A,minus,B) | A-B (uændret)
A -B (A,mellemrum,minus,B) | A -B (uændret)
A --B (A,mellemrum,minus,minus,B) | A –B (A, mellemrum, kort tankestreg, B)

Hvis teksten ungarsk eller finsk sprog-attribut, erstattes to bindestreger i sekvensen A--B med en tankestreg (en-dash) i stedet for en lang tankestreg (em-dash).

### Slet mellemrum og tabulatorer ved afsnitsstart og -afslutning

Fjerner mellemrum og tabulatorer ved begyndelsen og slutningen af et afsnit. For at bruge denne indstilling, skal indstillingen Anvend typografier også være valgt.

### Slet mellemrum og tabulatorstop i slutningen og begyndelsen af linjen

Fjerner mellemrum og tabulatorer i begyndelsen af hver linje. For at bruge denne indstilling, skal indstillingen Anvend typografier også være valgt.

## kun [S]-indstillinger

### Ignorér dobbelte mellemrum

Erstatter to eller flere efterfølgende mellemrum med et enkelt mellemrum.

### Ret utilsigtet brug af tasten cAPS LOCK

Inverterer et ord med Stort indtastet med tasten Caps Lock aktiveret, efter at der er indtastet et mellemrum og deaktiverer tasten Caps Lock. Hvis du for eksempel taster Libre med tasten Caps Lock aktiveret, vises det som lIBRE, hvilket automatisk konverteres til Libre.

### Punkttegns og nummererede lister. Punkttegn:

Opretter automatisk en nummereret liste, når du trykker Enter ved slutningen af en linje som begynder med et tal efterfulgt af et punktum, et mellemrum og tekst. Hvis en linje starter med en bindestreg (-), et plustegn (+), eller en stjerne (*), efterfulgt af et mellemrum og tekst, oprettes en punktopstilling, når du trykker Enter.

For at annullere automatisk nummerering når du trykker Enter ved slutningen af en linje, som begynder med et nummeringssymbol, skal du trykke Enter en gang til.

Indstillingen til automatisk nummerering bliver kun anvendt på afsnit formateret med afsnitstypografierne "Standard-afsnitstypografi", "Brødtekst" eller "Brødtekst med indrykning".

### Anvend kant

Anvender automatisk en kant nederst i det foregående afsnit, hvor du kan taste tre eller flere bestemte tegn og derefter trykke på Enter.

- For at oprette en enkelt linje, taster du to eller flere bindestreger (-) eller understregninger (_) og trykker derefter på Enter. For at oprette en dobbeltlinje taster du tre eller flere lighedstegn (=), stjerner (*), tilder (~) eller hash-mærker (#) og trykker derefter på Enter.

Den følgende tabel sammentæller linjetykkelsen for de forskellige tegn:

--- | 0,05 pkt enkelt-understregning
___ | 1,0 pkt. enkelt understregning
=== | 1,0 pkt dobbelt-understregning
*** | 4,0 pkt tyk-tynd dobbelt-understregning
~~~ | 4,0 pkt tyk-tynd dobbelt-understregning
### | 2,5 pkt dobbelt-understregning

- For at ændre en foruddefineret kants attributter, så som farve, typografi, bredde og skygge, klikker du på afsnittet over linjen og vælger Formatér ▸ Afsnit ▸ (fanebladet) Kanter.

- For at slette den oprettede linje, klik på afsnittet over linjen, vælg Formater - Afsnit - Kanter, og klik på 'Sæt ingen kanter'.

For at fjerne en linje, der er oprettet med Anvend kant, placerer du markøren over linjen og trykker på KommandoCtrl+M.

Tegne linjer i tekst

### Opret tabel

Opretter en tabel, når du trykker Enter efter indtastning en serie bindestreger (-) eller tabulatorer adskilt af plustegn, (eks.: +------+---+). plustegn angiver kolonneadskillelser, mens bindestreger og tabulatorer angiver bredden af en kolonne.

+-----------------+---------------+------+

### Anvend typografier

Anvend automatisk en typografi fra Overskrit 1 til Overskrift 8 på en tekst, der starter med en Stort bogstav og ikke slutter med et punktum.

For at få typografien Overskrift 1, taster du den tekst, du vil bruge som overskrift, og trykker så to gange på Enter.

Ved andre Overskrift N-typografier trykker du på tasten Tab N-1 gange, før du taster teksten, for at få det ønskede niveau. For at få en afsnitstypografien "Overskrift 4" trykker du tre gange på Tabulator-tasten, skriver noget og trykker så to gange på på Enter.

Denne funktioner virker kun med afsnitstypografierne "Standard-afsnitstypografi", "Brødtekst" eller "Brødtekst med indrykning", og der skal være et tomt afsnit før teksten, hvis teksten ikke er ved sidens start.

## kun [Æ]-indstillinger

### Fjern tomme afsnit

Fjerner tomme afsnit og afsnit, der kun indeholder mellemrum eller tabulatorer, i det aktuelle dokument. Denne indstillinger fungerer i enhver typografi.

### Erstat brugerdefinerede typografier

Erstatter tilpassede afsnitstypografier i dokumentet med afsnitstypografierne "Brødtekst", "Brødtekst med indrykning", "Første linje indrykket" eller "Hængende indrykning".

### Erstat punkttegn med

Konverterer afsnit, der starter med en bindestreg (-), et plus-tegn (+), eller en stjerne (*) direkte fulgt af et mellemrum eller en tabulator, til punkttegnslister. Denne funktionalitet fungerer kun på afsnit, der er formateret med "Standard-afsnitstypografi". For at ændre punkttegnstypografien, der bruges, vælger du denne indstilling og klikker derefter på Redigér.

### Kombinér enkeltlinjeafsnit, hvis længden overstiger...

Kombinerer efterfølgende enkeltlinje-afsnit til ét enkelt afsnit. Denne indstilling virker kun på afsnit, der bruger "Standard-afsnitstypografien". Hvis et afsnit er længere end den angivne længdeværdi, kombineres det med det følgende afsnit. For at indtaste en anden længdeværdi skal du vælge indstillingen og så klikke på Redigér.

## Redigér

Ændrer den valgte Autokorrektur-indstilling.

### Dialogknapper

#### Nulstil

Nulstiller ændrede værdier tilbage til fanebladetss forrige værdier.

#### Annuller

Lukker dialogen og ignorerer alle ændringer.

#### Ok

Gemmer alle ændringer og lukker dialogen.

Relaterede emner

Autokorrektur-kommandoer